Gisela va ser nominada 3 vegades. Dues va ser salvada pels professors i a l'última nominació a la gala 11 es va haver de sotmetre a la votació del públic i va resultar expulsada de l'acadèmia. No va aconseguir quedar entre els sis finalistes, va acabar en vuitena posició. Durant la seva estada a l'acadèmia va ser escollida per Disney, després d'un càsting, per a interpretar la Banda Sonora de "Peter Pan: retorn al país de Mai Més". Aquest fet va fer que els seus companys l'anomenessin manyagament "Campanilla". Gisela va tenir l'oportunitat d'acompanyar Rosa a representar Espanya en el Festival de la Cançó d'Eurovisió 2002, juntament amb quatre companys, fent els cors del tema "Europe's living a celebration", cançó amb la qual Espanya va finir en setena posició.